interim női vezető karrier női munkavállalás interim menedzser női munkaerő Hammel and Hochreiter
„Gimis koromban nyaranta fagyit árultam. Amíg csak háromféléből lehetett választani, pörgés volt, amint harmincféle lett, kígyózni kezdtek a sorok: az emberek alig tudtak választani. Ilyesmit tapasztalhatunk a nők karriermenedzsmentje terén is” - kezdi Kristóf Györgyi, a Hammel & Hochreiter üzleti és vezetői tanácsadó cég ügyvezetője. Alkalmazott, felsővezető, vállalkozó, külső szakértő, családi cégben dolgozó - ma már számtalan életforma közül választhatnak a nők is. Éppen ez a nehéz.
„A nőknek mindig párhuzamosan kell tervezniük aszerint, hogy mit csinál éppen a férjük, partnerük és mekkorák a gyerekek. Hiszen ha ők nem tartják meg a családot, akkor senki! A külsős vagy belsős legyek? - kérdéshez mindezt át kell gondolni. A sorsunk a személyiségünk és az önismeretünk következménye, a jó hír: mindkettő fejleszthető.”
Minden élethelyzethez meg kell választani a munkatempót, munkahelyet. Amikor kicsi a gyerek, akkor lehet a szakmában maradva otthonról dolgozni. Vezetőként szóba jöhet az interim menedzsment szolgáltatás igénybevétele, de interim menedzseri feladatok ellátására is adódhat lehetőség egy másik élethelyzetben, a külsős életformához illeszkedő profil esetén. A lényeg, hogy ismerjük meg a lehetőségeket!
„Noha azt megúszni nem lehet, azonban fontos segítség a személyes konzultációkból és online tesztekből álló program. A folyamat során fény derül a részt vevő szakmai és személyes profiljára, kompetenciáira, de arra is, hogy a meglévő adottságokból a piac mit értékel, azaz mire mutatkozik kereslet” - hangsúlyozza a szakember. Utóbbi nagyon fontos: gyakori hiba ugyanis, hogy kitalálja magát valaki, ám arra a szolgáltatásra vagy termékre egyszerűen akkor éppen nincs igény vagy fizetőképes kereslet a piacon. Az önmegvalósítás sokaknak olyan mint a levegő, nagyon fontos valóban, de a napvégén az árbevétel és a profit is számít. Átlagosan, segítség nélkül másfél évig is tarthat, amíg valaki megtalálja a kvalitásainak és elvárásainak megfelelő cégkultúrát, iparágat, pozíciót, és - ami elsősorban a nők, családanyák számára lényeges - a megfelelő lokációjú munkahelyet.
A program nyomán viszonylag rövid idő alatt kikristályosodik, hogy külsős vagy belsős pozíció felelhet meg inkább az adott élethelyzetnek. „Lerövidítjük az elemzési fázist, majd „becsomagoljuk”, azaz újramárkázzuk Ügyfelünket”.